بو گون 24 نوامبر معلم‌لر گونو.
تورکیه جمهوریتی اوست مقاملار معلم‌لر گونو موناسیبتیله مساژ یایینلادی.
تورکیه جمهوریتی پرزیدنتی اردوغان، مساژیندا، تورکیه‌نین 2023 هدف‌لری‌نین آنجاق شعورلو، بیریکیملی، میلی و معنوی دگرلری اؤزومسمیش نسیللرله گرچکلشه‌بیله‌جگینی وورغولادی.
تحصیل پروقرام‌لاری‌نین نظردن کئچیریله‌جگینی ایفاده ائدن اردوغان؛
"اؤولادلاریمیز اوزون ایللر سیاسی و ایدئولوژی اولا‌راق تک تیپلشدیریجی تحصیله معروض قالمیش‌دیر" دئدی.
اردوغان مساژیندا؛
"منه بیر حرف اؤیره‌ده‌نین قیرخ ایل کؤله‌سی اولارام" ایفاده‌سینده تجسم ائدن بیر عنعنه‌نین نماینده‌لری اولا‌راق بیزلر، اؤیرتمنلریمیزه اولان تشککور بورجوموزو هئچ بیر زامان لاییقینجه اؤدئیه‌میه‌جگیمیزین فرقیندییک. اؤلکه‌میزین ان اوج یئرلرینده چوخ چتین‌لیک‌لره باخمایا‌راق فداکارجاسینا وظیفه ائدن اؤیرتمنلریمیزه دستکلمه‌یه، اونلارین ایش شرط‌لرینی داها دا یاخشیلاشدیرماغا قرارلیییق. "دئدی.
مساژیندا ​​معلیم‌لرین اؤلکه‌نین قالخینماسینداکی رولونا وورغو ائدن باش ناظیر بینا‌لی ییل‌دیریم دا "24 نوامبر معلم‌لر گونو وسیله‌سیله بوتون معلم‌لره میننتدارلیغیمی بیل‌دیریرم." دئدی.
تورکیه بؤیوک میلت مجلیسی صدری ایسماعیل قهرمان ایسه مساژیندا؛
" ایلک امری" اوخو "اولان بیر اینانجین منسوب‌لاری اولا‌راق اوخودوغوموز کیتاب‌لاردا بؤلومو اولان اؤیرتمنلریمیزه ان یاخشی دیلک‌لریمله سالاملاییرام." دئیه بیلدیرمیش‌دیر.
میللی تحصیل ناظیری عصمت ییلماز دا مساژیندا، "فداکارلیق" وورغوسو ائتدی،
"معلم‌لر اینسان یئتیش‌دیرن، عینی زاماندا بیر مدنیتی و بیر کولتورو یارادان رهبرلردیر" دئدی.
باش قرارگاه باشقانی حولوصی آکارین مساژیندا ​​ایسه "خالقیمیزین هر فردی‌نین دوغرو هدف‌لر اوغروندا یئتیشدیریلمه‌سی اوچون امک وئرن اؤیرتمنلریمیزه معلم‌لر گونونو تبریک ائدیرم" ایفاده‌لری یئر آلدی.
